**ΕΡΤ1**

**ΠΕΜΠΤΗ 17 ΣΕΠΤΕΜΒΡΙΟΥ 2020**

..................................................................................................

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ (Ε) Κ12 GR**

**«Ερωτευμένες Γυναίκες» (Women in love)**

**Μίνι σειρά, παραγωγής Αγγλίας 2011**

Σκηνοθεσία: Μιράντα Μπάουεν.

Σενάριο: Ουίλιαμ Άιβορι, βασισμένο στο ομότιτλο μυθιστόρημα του Ντέιβιντ Χέρμπερτ Λόρενς.

Πρωταγωνιστούν:Ρόζαμουντ Πάικ, Ρέιτσελ Στέρλινγκ, Ρόρι Κινίαρ, Τζόσεφ Μολ, Σάσκια Ριβς, Μπεν Ντάνιελς, Ολίβια Γκραντ.

**Γενική υπόθεση:** Δύο αδερφές, παλεύουν με τους έρωτες και τις επιθυμίες τους. Δύο διαφορετικές γυναίκες, που μέσα τους κυλάει το ίδιο αίμα, ζούνε σχέσεις δυνατές και θυελλώδεις.

Για την Ούρσουλα και την Γκούντρουν ο έλεγχος χάνεται και οι συνέπειες θα είναι καταστρεπτικές…

Η Ρόζαμουντ Πάικ και η Ρέιτσελ Στέρλινγκ ζουν τον έρωτα και πρωταγωνιστούν σε μια σειρά γεμάτη πάθος που θα σας καθηλώσει!

**Επεισόδιο 1ο:**  Η καλλιτέχνις Γκούντρουν ζει στο Λονδίνο, αδιαφορώντας για τα σχόλια που γίνονται σχετικά με τον τρόπο ζωής που έχει επιλέξει.

Η αδελφή της Ούρσουλα μόλις έχει βγει από μια δύσκολη κατάσταση στην προσωπική της ζωή και προσπαθεί να σταθεί στα πόδια της και να βρει τις ισορροπίες της ανάμεσα στον έρωτα, στο πάθος, στη λαγνεία και την αγάπη. Αυτές της οι αναζητήσεις γίνονται αφορμή να έρθει πιο κοντά με τη μητέρα της και να πάρει αποφάσεις για τη ζωή της.

Ταυτόχρονα, δύο εγκάρδιοι φίλοι, ο Ρούπερτ Μπέρκιν και ο Τζέραλντ Κράιτς ακολουθούν τους δικούς τους δρόμους στη ζωή κι έχουν τις δικές τους αναζητήσεις, τόσο σε πνευματικό όσο και σε προσωπικό επίπεδο.

Όλοι βρίσκονται αντιμέτωποι με τις συνέπειες των πράξεών τους και αναζητούν διεξόδους.

**01.50** **ΞΕΝΗ ΣΕΙΡΑ (Ε) «Η συνομωσία της σιωπής» (Conspiracy of silence) K16 GR**

**Επεισόδιο 7ο και 8ο**

**Νυχτερινές Επαναλήψεις**

**03.20 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ ΤΟΝ 2Οο ΑΙΩΝΑ (Ε) W**

**ΠΑΡΑΣΚΕΥΗ 18 ΣΕΠΤΕΜΒΡΙΟΥ**

..................................................................................................

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ (Ε) Κ12 GR**

**«Ερωτευμένες Γυναίκες» (Women in love)**

**Μίνι σειρά, παραγωγής Αγγλίας 2011**

**Επεισόδιο 2o (τελευταίο):** O Ρούπερτ κι ο Τζέραλντ βιώνουν τη φρίκη του πολέμου στο πεδίο της μάχης και συναντιούνται ξανά μετά τη λήξη του. Ο Ρούπερτ έχει αναθεωρήσει κάποιες από τις απόψεις του και στο μόνο που πιστεύει είναι η αγάπη, σε σημείο να γίνεται δογματικός.

Ο Τζέραλντ κάνει την εμφάνισή του στη ζωή της Γκούντρουν καβάλα στο άλογό του την ώρα που εκείνη ζωγραφίζει στη φύση. Η γνωριμία τους καταλήγει σε λογομαχία.

Οι δρόμοι της Γκούντρουν και της Ούρσουλα διασταυρώνονται σ’ έναν γάμο, όπου πηγαίνουν με την ελπίδα να συναντήσει η Ούρσουλα τον Ρούπερτ, όπου βρίσκεται και ο Τζέραλντ.

Η σχέση του Ρούπερτ με την Ούρσουλα εξελίσσεται και καταλήγει σε γάμο, παρά την ερωτική έλξη που αισθάνεται για τον φίλο του Τζέραλντ, ο οποίος έχει μια θυελλώδη σχέση με την Γκούντρουν με την καταστροφή να βρίσκεται προ των πυλών.

**01.50 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

**Δραματική σειρά θρίλερ**, **παραγωγής Αγγλίας 2017**

Παίζουν: Τομ Χάρντι, Μάικλ Κέλι, Ούνα Τσάπλιν, Τζόναθαν Πράις, Ντέιβιντ Χέιμαν, Τζέσι Μπάκλεϊ, Τζέφερσον Χολ, Λίο Μπιλ, Εντ Χογκ.

Γενική υπόθεση: Βρισκόμαστε στο Λονδίνο το 1814. Ο Τζέιμς Ντελέινι είναι ένας άνθρωπος που ταξίδεψε στα πέρατα του κόσμου και επιστρέφει στο Λονδίνο βαθιά αλλαγμένος έπειτα από μακρόχρονη απουσία στην Αφρική. Τον θεωρούσαν νεκρό, εκείνος όμως είναι αποφασισμένος να διεκδικήσει ό,τι απέμεινε από την κληρονομιά που του άφησε ο πάμπλουτος πλοιοκτήτης πατέρας του και να ξαναφτιάξει τη ζωή του.

Η κληρονομιά του πατέρα του όμως, είναι σαν ένα δηλητηριασμένο δισκοπότηρο και με εχθρούς να παραμονεύουν σε κάθε σκοτεινή γωνιά, ο Τζέιμς πρέπει να καταφέρει να πλεύσει σε θολά και πολύ επικίνδυνα νερά για να γλιτώσει την ίδια του τη ζωή.

Ένα σκοτεινό οικογενειακό μυστήριο που το βαραίνουν συνωμοσία, φόνος και απάτη, ξεδιπλώνεται σε μια φλογερή ιστορία έρωτα και προδοσίας.

Επεισόδιο 1ο. Ο Τζέιμς Ντιλέινι που όλοι θεωρούσαν ότι είχε σκοτωθεί στην Αφρική πολλά χρόνια πριν, εμφανίζεται στο Λονδίνο, αλλαγμένος και στοιχειωμένος από το παρελθόν.

Ο πατέρας του έχει πεθάνει και η χώρα βρίσκεται σε πόλεμο με τη Γαλλία και τη Αμερική. Είναι ο κληρονόμος της τεράστιας αυτοκρατορίας πλοίων του πατέρα του και η άφιξή του απειλεί να διαταράξει τα σχέδια της ετεροθαλούς αδελφής του Ζίλφα και του συζύγου της.

Εξίσου όμως, απειλούνται και οι πολιτικές φιλοδοξίες της παντοδύναμης εταιρείας Ανατολικών Ινδιών και του προέδρου της Σερ Στιούαρτ Στρέιντζ.

**02.50 ΞΕΝΗ ΣΕΙΡΑ (Ε) Κ16**

**«Αυτόπτης Μάρτυρας» (Witness)**

**Σειρά ντοκιμαντέρ**, **παραγωγής ΗΠΑ 2012**

Ο βραβευμένος σκηνοθέτης Μάικλ Μαν ακολουθεί μια νέα γενιά νεαρών φωτογράφων σε «εμπόλεμες» περιοχές στο Μεξικό, στηΛιβύη, στο Νότιο Σουδάν και στη Βραζιλία. Κάποια από τα πιο επικίνδυνα μέρη του κόσμου δεν είναι επισήμως «εμπόλεμες ζώνες», αλλά είναι πόλεις ή περιοχές όπου το εμπόριο ναρκωτικών, οι εθνοτικές εντάσεις, η φτώχεια, η βία των συμμοριών και η διαφθορά των πολιτικών έχουν δημιουργήσει τα πιο βίαια και επικίνδυνα σημεία στη Γη. Σε τέτοιες περιοχές συχνά η κατάσταση είναι τόσο έκρυθμη που μεγάλοι ειδησεογραφικοί οργανισμοί δεν έχουν τολμήσει καν να στείλουν ανταποκριτή. Ελάχιστοι τολμούν και παραμένουν, μόνο με την κάμερα στο χέρι να προσπαθούν να καταγράψουν τη φρίκη και να βγάλουν ένα νόημα – να καταδείξουν τους παράγοντες που προκαλούν και συντηρούν αυτές τις καταστάσεις.

**«Νότιο Σουδάν»**

Στο Νότιο Σουδάν, χιλιάδες άνθρωποι έχουν σκοτωθεί, έχουν απαχθεί ή εκτοπιστεί από τον στρατό LRA του Τζόζεφ Κόντι. Η Γαλλίδα φωτορεπόρτερ Βερονίκ ντε Βιγκερί ταξιδεύει για να καλύψει μια ομάδα ανταρτών αγροτών που πήραν τα όπλα για να προστατεύσουν τη γη και τα παιδιά τους από τον LRA.

Κάποιοι λένε ότι η Βερονίκ, που είναι έγκυος, πρέπει να είναι τρελή για να κάνει τέτοια επικίνδυνη δουλειά, αλλά εκείνη απτόητη πηγαίνει σε δύσκολες διαδρομές μέσα από την έρημο με τους αντάρτες. Όταν μαθαίνουν ότι τα ίχνη του LRA βρίσκονται κοντά, η Βερονίκ συμμετέχει στις νυχτερινές περιπολίες.

Στο σκοτάδι, ένας νέος άνθρωπος πυροβολείται και η Βερονίκ τον πάει σε νοσοκομείο. Ερωτηθείσα αν ποτέ φοβάται, απαντάει: «Μερικές φορές ναι… αλλά δεν υπάρχει χρόνος για να φοβάσαι».

Σκηνοθεσία: Ντέιβιντ Φράνκαμ

**Νυχτερινές Επαναλήψεις**

**03.45 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΣΑΒΒΑΤΟ 19 ΣΕΠΤΕΜΒΡΙΟΥ**

..................................................................................................

**12.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**13.00 ΜΕΧΡΙ ΤΗΝ ΤΕΛΕΥΤΑΙΑ ΣΤΑΓΟΝΑ (UP TO THE LAST DROP) (Ε) K8 GR**

Ο μυστικός πόλεμος του νερού στην Ευρώπη

Γυρισμένο σε έξι χώρες της Ευρωπαϊκής Ένωσης, το ντοκιμαντέρ του **Γιώργου Αυγερόπουλου,** παραγωγής 2017, εξετάζει και χαρτογραφεί τις πολιτικές της Ευρωπαϊκής Επιτροπής, σε σχέση με το νερό, το πιο βασικό στοιχείο για την επιβίωση όλων μας.

Πρόκειται για μία διεθνή συμπαραγωγή της Small Planet Productions (Ελλάδα), με το ARTE GEIE (Γαλλία, Γερμανία), την ΕΡΤ Α.Ε. (Ελλάδα) και την KG Productions (Γαλλία). Τη στιγμή που η Ευρώπη δοκιμάζεται από μια κρίση όχι μόνο οικονομική αλλά από μια κρίση αξιών, εκατομμύρια Ευρωπαίοι πολίτες ζητούν μια απάντηση σε ένα καίριο ερώτημα: είναι το νερό για την Ε.Ε. ένα εμπόρευμα της αγοράς ή ένα ανθρώπινο δικαίωμα; Μέχρι σήμερα, η Ευρωπαϊκή Επιτροπή δεν έχει δώσει ξεκάθαρη απάντηση σ’ αυτό το ερώτημα, ενώ αρνείται να αναγνωρίσει το ανθρώπινο δικαίωμα στο νερό, όπως έκανε ο ΟΗΕ το 2010.

Την ίδια στιγμή, εκατοντάδες πόλεις, περιφέρειες και κράτη σε όλο τον κόσμο επαναδημοτικοποιούν τις υπηρεσίες ύδρευσής τους, απορρίπτοντας ως αποτυχημένο το ιδιωτικό μοντέλο διαχείρισης του νερού που δοκίμασαν για δεκαετίες. Στην Ευρώπη, οι περισσότερες περιπτώσεις καταγράφηκαν στη Γαλλία, την έδρα των μεγαλύτερων και ισχυρότερων πολυεθνικών εταιρειών νερού του πλανήτη. Εννιά περιπτώσεις καταγράφηκαν στη Γερμανία.

Παρ’ όλο που το Βερολίνο και το Παρίσι επανέκτησαν τον δημόσιο έλεγχο του νερού τους, κάτι που παρουσιάστηκε εντός συνόρων ως κάτι καλό, η οικονομική και πολιτική ελίτ της Ευρώπης πιέζει -μέσω των δανειστών- την Ελλάδα, την Πορτογαλία και την Ιρλανδία, να ιδιωτικοποιήσουν τα δικά τους δημόσια συστήματα ύδρευσης. Είναι ένας κοινός όρος που περιλαμβάνεται σε κάθε μνημόνιο που έχει υπογραφεί μεταξύ των χρεωμένων χωρών και των δανειστών τους.

Το«Μέχρι την τελευταία σταγόνα» ακολουθεί για τέσσερα χρόνια τη ροή του χρήματος και των εταιρικών συμφερόντων, σε δεκατρείς πόλεις έξι χωρών της Ευρωπαϊκής Ένωσης.

Είναι ένα ντοκιμαντέρ για το νερό, που μέσα του καθρεφτίζονται οι σύγχρονες ευρωπαϊκές αξίες και η ποιότητα της σύγχρονης ευρωπαϊκής δημοκρατίας.

Σκηνοθεσία-σενάριο: Γιώργος Αυγερόπουλος.

Παραγωγή: Small Planet Productions.

Συμπαραγωγοί: ARTE GEIE, ΕΡΤ Α.Ε., KG Productions.

**14.00 ΣΥΜΒΑΙΝΕΙ ΣΤΗΝ ΕΥΡΩΠΗ W**

......................................................................................................

**ΔΕΥΤΕΡΑ 21 ΣΕΠΤΕΜΒΡΙΟΥ**

..................................................................................................

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΣΗΜΕΙΟ ΣΥΝΑΝΤΗΣΗΣ (Ε) K8 W**

**«Παναγιώτης Πετράκης – Ησαΐας Ματιάμπα»**

Ο **Παναγιώτης Πετράκης** και ο **Ησαΐας Ματιάμπα** αναζητούν το δικό τους **«Σημείο Συνάντησης»** που όπως αποδεικνύεται δεν είναι μόνο ένα αλλά πολλά.

Οι δύο πληθωρικοί και πολυτάλαντοι καλλιτέχνες μοιράζονται την ίδια αγάπη για την υποκριτική και τη μουσική, έχουν μία ιδιαίτερη σχέση με τη θρησκεία από τα παιδικά τους χρόνια, ενώ αποκαλύπτουν τις δυσκολίες και τα λάθη που έκαναν στα πρώτα τους βήματα.

Επίσης, με αφορμή την κοινή θεατρική στέγη που μοιράζονται στην παράσταση **«Hairspray»,** συζητούν για τη μεταξύ τους συνεργασία, το μέλλον του μιούζικαλ στην Ελλάδα, ενώ αξιολογούν και την πολυσυζητημένη συμμετοχή του **Μάρκου Σεφερλή** στο έργο.

Ο Ησαΐας Ματιάμπα τοποθετείται για το αν υφίσταται ρατσισμός στην Ελλάδα σήμερα και αποκαλύπτει προσωπικά του βιώματα και περιστατικά που τον καθόρισαν. Επίσης, συζητεί για το πόσο τον άλλαξε η πατρότητα και αν θα ήθελε να αποκτήσει δεύτερο παιδί.

Ο Παναγιώτης Πετράκης θυμάται τις σπουδές του στην Αμερική, τις τηλεοπτικές επιτυχίες του και πόσο αυτές ήταν διαχειρίσιμες, ενώ αναλύει τη φιλοσοφία του γύρω από τη ζωή και αποκαλύπτει τα επόμενα σχέδιά του.

Ο Ησαΐας Ματιάμπα και ο Παναγιώτης Πετράκης μιλούν για όλα στο «Σημείο Συνάντησης».

**Αρχισυνταξία:** Μιχάλης Προβατάς.

**Σκηνοθεσία:** Κώστας Μάνδυλας.

**Διεύθυνση παραγωγής:** Production House.

**00.50 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

**Δραματική σειρά θρίλερ**, **παραγωγής Αγγλίας 2017**

**Επεισόδιο 2ο:** Η θεαματική επανεμφάνιση του Τζέιμς Ντιλέινι αφήνει εμβρόντητη τη λονδρέζικη κοινωνία. Μια νέα ζωή ξεκινά για τον ίδιο, διεκδικώντας παράλληλα την κληρονομιά που δικαιωματικά του ανήκει.

Ενώ η πόλη τον αντιμετωπίζει με εχθρότητα και καχυποψία, ο Τζέιμς προσπαθεί να βρει συμμάχους στα πιο παράξενα μέρη.Κατά την ανάγνωση της διαθήκης του πατέρα του, μια απρόσμενη άφιξη απειλεί τα σχέδιά του.Θα πρέπει να αντιμετωπίσει δύο από τις πιο σημαντικές προσωπικότητες του Λονδίνου, αλλά και πολύπλοκα ενδοοικογενειακά προβλήματα. Το παρελθόν του όμως, καραδοκεί.

**01.50 ΞΕΝΗ ΣΕΙΡΑ (Ε) Κ16**

**«Αυτόπτης Μάρτυρας» (WITNESS)**

**«Ρίο»**

Παρόλο που το **Ρίο ντε Τζανέιρο** ετοιμάζεται να φιλοξενήσει το καλοκαίρι του 2016 τους Ολυμπιακούς Αγώνες, η πόλη παραμένει παγιδευμένη από έναν πόλεμο που μαστίζει τις φαβέλες, ανάμεσα στην αστυνομία και τις ισχυρές συμμορίες ναρκωτικών.

Αρκετοί δημοσιογράφοι έχουν δολοφονηθεί εδώ και ο Έρος Χόγκλαντ είναι ένας από τους λίγους που επιθυμούν να πάνε σε επικίνδυνες παραγκουπόλεις, όπως η Mangueira, η οποία έχει θέα στο νέο Ολυμπιακό Στάδιο. Ο ρυθμός δολοφονίας στο Ρίο φέρεται να πέφτει, αλλά οι περιπτώσεις εξαφανισμένων προσώπων αυξάνονται, ωθώντας τον Χόγκλαντ να ερευνήσει «Πού είναι τα σώματα;».

Καθώς πηγαίνει βαθύτερα στον επικίνδυνο κόσμο που ζει στις φαβέλες, καταγράφει τις φρικιαστικές εικόνες πτωμάτων σε σοκάκια, θαμμένα σε πηγάδια στο δάσος, ή καμένα πριν αναγνωριστούν.

Σκηνοθεσία: Ντέιβιντ Φράνκαμ

**Νυχτερινές Επαναλήψεις**

**02.45 ΣΗΜΕΙΟ ΣΥΝΑΝΤΗΣΗΣ (Ε) ημέρας W**

**03.20 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΤΡΙΤΗ 22 ΣΕΠΤΕΜΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

 **«LUCIFER»**

**Επεισόδιο 1ο**

**01.05 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

**Δραματική σειρά θρίλερ**, **παραγωγής Αγγλίας 2017**

**Επεισόδιο 3ο.** Ο Τζέιμς Ντιλέινι ανακαλύπτει έναν απρόσμενο νέο σύμμαχο στο πρόσωπο του δόκτορος Νταμπάρτον.

Οι εχθροί του καραδοκούν και ο Τζέιμς αποφασίζει να προχωρήσει σε ριζοσπαστικές πράξεις, προκειμένου να σώσει τον εαυτό του από βέβαιο θάνατο. Αντιλαμβάνεται ότι πρόσωπα του οικείου του περιβάλλοντος θέλουν να τον καταστρέψουν.

**02.00 ΞΕΝΗ ΣΕΙΡΑ (Ε) Κ16**

 **«Αυτόπτης Μάρτυρας» (WITNESS)**

**«Xουάρες»**

Ο Έρος Χόγκλαντ έχει βρεθεί σε διάφορες ζώνες συγκρούσεων στο Ιράκ, το Αφγανιστάν και στην Αϊτή, αλλά η σημερινή του εστίαση είναι η πόλη Χουάρες στο Μεξικό, η «δολοφονική πρωτεύουσα του κόσμου».

Η βία των ναρκωτικών στη Χουάρες έχει αφήσει πάνω από 10.000 νεκρούς, ενώ το εμπόριο ναρκωτικών εξακολουθεί.

Ο πατέρας του, Τζον Χόγκλαντ, φωτογράφος του αμερικανικού περιοδικού «Newsweek», σκοτώθηκε στο Ελ Σαλβαδόρ όταν ο Έρος ήταν μικρός. Είναι δύσκολη δουλειά, αλλά ο ίδιος λέει: «Δεν μπορείς να στηριχτείς πολύ από τα συναισθήματα γιατί το έργο σου θα υποφέρει».

Σκηνοθεσία: Ντέιβιντ Φράνκαμ

**Νυχτερινές Επαναλήψεις**

**02.45 ΞΕΝΗ ΣΕΙΡΑ «LUCIFER» (Ε) ημέρας GR**

**03.40 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΤΕΤΑΡΤΗ 23 ΣΕΠΤΕΜΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣW**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 2ο**

**01.05 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

**Δραματική σειρά θρίλερ**, **παραγωγής Αγγλίας 2017**

**Επεισόδιο 4ο:** Το παλάτι προβαίνει σε μια ύπουλη κίνηση και η Εταιρεία Ανατολικών Ινδιών, για δικούς της λόγους, συμβάλλει σ’ αυτό το σχέδιο συνωμοσίας.

Το Λονδίνο κλείνει σιγά-σιγά τις πόρτες του στον Τζέιμς και εκείνος θα χρησιμοποιήσει όλα τα απαραίτητα μέσα για να σώσει την επιχείρησή του.

Στο μεταξύ, η Λόρνα, η χήρα του πατέρα του, προσπαθεί να αποδείξει ότι δεν αποτελεί αδύναμο κρίκο.

Ο Τζέιμς προσλαμβάνει στην εταιρεία έναν διεφθαρμένο  χημικό, τον Τσόμλι, με «εκρηκτικές» συνέπειες. Κάποια κρυμμένα μυστικά πυροδοτούν ακόμα περισσότερο την ίντριγκα και τη βία.

**02.05 ΞΕΝΗ ΣΕΙΡΑ (Ε) Κ16**

**«Αυτόπτης Μάρτυρας» (WITNESS)**

**«Λιβύη»**

Ο Μάικλ Κρίστοφερ Μπράουν έχει βρεθεί στη Λιβύη πέντε φορές κατά τη διάρκεια των συγκρούσεων που έφεραν την 40ετή κυριαρχία του Μουαμάρ Καντάφι.

Τώρα, ενώ η επανάσταση έχει τελειώσει, η κατάσταση στη Λιβύη είναι ακόμη πιο περίπλοκη – οι περιφερειακές εντάσεις και οι μάχες συνεχίζονται.

Στις 20 Απριλίου 2011, ο Μπράουν βρισκόταν στη Μισράτα με άλλους δημοσιογράφους και τον παλαίμαχο φωτορεπόρτερ Τιμ Χεθέρινγκτον. Ο Μπράουν υπενθυμίζει ότι η πόλη ήταν σαν ένα πεδίο μάχης εκείνη την ημέρα. Η ομάδα ταξίδευε με νέους και άπειρους στρατιώτες και ο Μπράουν θυμάται έντονα το αίσθημα ανησυχίας.

Όταν ένα πολυβόλο χτύπησε κοντά, ο Tιμ σκοτώθηκε και ο Μπράουν τραυματίστηκε σοβαρά. Από τότε, έχει σκεφτεί πολλά για το τι σημαίνει να βρίσκεσαι εκεί. «Τώρα καταλαβαίνω το σχετικό κόστος», λέει. Ο Μπράουν συνεχίζει να φωτογραφίζει  τη Λιβύη, καθώς η χώρα γλιστράει περισσότερο στο χάος.

Σκηνοθεσία: Αμπντουλάχ Ομέιζ

**Νυχτερινές Επαναλήψεις**

**03.15 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΠΕΜΠΤΗ 24 ΣΕΠΤΕΜΒΡΙΟΥ**

**..................................................................................................**

**23.00 ΑΥΤΟΣ ΚΑΙ Ο ΑΛΛΟΣ W**

**Καλεσμένη η Μόνικα (Ε)**

Σε μία από τις σπάνιες τηλεοπτικές εμφανίσεις της, η Μόνικα έρχεται στην εκπομπή «Αυτός και ο άλλος» με τον Θοδωρή Βαμβακάρη και τον Τάκη Γιαννούτσο.

Η δημοφιλής τραγουδοποιός μιλά για τις μεγάλες αλλαγές στη ζωή της τα τελευταία χρόνια, τη μετακόμιση στην Αμερική, τις συνεργασίες με τους μουσικούς της Lady Gaga, της Αντέλ και της Έιμι Γουάινχαουζ, τον γάμο της στο σπίτι του Εντ Χάρις στο Μαλιμπού με κουμπάρα τη γυναίκα του, καθώς και για την κόρη της Μελίνα, που έκανε τη ζωή της πιο όμορφη.

Ακόμη, θυμάται τα παλιά, όταν όλες οι μπάντες με τις οποίες συνεργαζόταν διαλύονταν, απαντά με χαμόγελο στις κριτικές είτε για τον αγγλικό είτε για τον ελληνικό στίχο των τραγουδιών της, ενώ μιλά και για το πώς βίωσε την εμπειρία του ναυαγίου που την ανάγκασε να παραμείνει για πάνω από επτά ώρες στη θάλασσα.

Τέλος, εξηγεί πώς γράφτηκαν κάποιες μεγάλες επιτυχίες της, αλλά και πώς από μια παλιά, αγαπημένη ελληνική ταινία βγήκε ο τίτλος του ελληνικού δίσκου της «Ο κήπος είναι ανθηρός» και αποκαλύπτει πώς η... κωμικοτραγική εμπειρία μέσα σ' ένα ταξί την έκανε να συνειδητοποιήσει ότι δεν μπορεί να αρέσει σε όλους.

Παρουσίαση: Θοδωρής Βαμβακάρης, Τάκης Γιαννούτσος

Αρχισυνταξία: Χριστίνα Κατσαντώνη

Διεύθυνση παραγωγής: Τζέλικα Αθανασίου

Σκηνογραφία: Λεωνίδας Γιούτσος

Διεύθυνση φωτογραφίας: Μιχάλης Κοντογιάννης

Σκηνοθεσία: Γιάννης Γαλανούλης

Οργάνωση παραγωγής: Χριστόφορος Σταμπολτάς

Εκτέλεση παραγωγής: STV Production

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 3ο**

**01.05 ΞΕΝΗ ΣΕΙΡΑ (Ε) Κ16**

**«ΤΑΒΟΟ»**

**Δραματική σειρά θρίλερ**, **παραγωγής Αγγλίας 2017**

**Επεισόδιο 5ο:** Μια μονομαχία την αυγή έχει απροσδόκητη εξέλιξη και ο Τζέιμς υφίσταται εκβιασμό που τον στέλνει σε μια επικίνδυνη αποστολή και σε μια τρελή κούρσα για να προλάβει τον χρόνο.

Η ζήλια του Θορν φουντώνει και γίνεται πολύ επικίνδυνη, ενώ η έχθρα ανάμεσα στο Στέμμα και στην Εταιρεία κλιμακώνεται ακόμα περισσότερο.

**02.05 ΞΕΝΗ ΣΕΙΡΑ (Ε) Κ8**

«Σινεμά του Κόσμου» (Mythical Cinemas)

Η σειρά ντοκιμαντέρ «Σινεμά του κόσμου», εμπνευσμένη και σχεδιασμένη από τον παραγωγό Joel Farges, επιχειρεί να κάνει μέσα από την παρουσίαση έξι ιστορικών κινηματογράφων απ’ όλο τον κόσμο (Τσεχία, ΗΠΑ, Χιλή, Ελλάδα, Ολλανδία, Κούβα),μια αναδρομή στο σινεμά αλλά και στην Ιστορία κάθε χώρας, έτσι όπως αυτή αντανακλάται μέσα στις ταινίες της.

**«Tierra del Fuego» -Χιλή**

Βρίσκεται σ’ ένα πρωτοποριακό χωριό στην Punta Arenas **της** Χιλής, στο πιο νότιο σημείο της Tierra del Fuego. Ο κινηματογράφος αυτός είναι έργο δύο τυχοδιωκτών, ενός Κροάτη και ενός Γερμανού. Για να προσελκύσουν τα τοπικά ακροατήρια, από το 1902 κινηματογραφούσαν την καθημερινότητα, τις τελετουργίες και τις εορταστικές εκδηλώσεις των ιθαγενών, των θρυλικών Alakalufs, που έζησαν γυμνοί στον πάγο. Χωρίς να το γνωρίζουν, ήταν οι πρώτοι εθνολόγοι κινηματογραφιστές στον κόσμο, καταγράφοντας πολιτισμούς που δεν υπάρχουν πια.

Σκηνοθεσία: Joël Farges.

Σενάριο: Luis Sepúlveda

**Νυχτερινές Επαναλήψεις**

**03.15 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΠΑΡΑΣΚΕΥΗ 25 ΣΕΠΤΕΜΒΡΙΟΥ**

**..................................................................................................**

**23.00 ΑΥΤΟΣ ΚΑΙ Ο ΑΛΛΟΣ W**

**Καλεσμένος ο Λευτέρης Λαζάρου (Ε)**

Ο Λευτέρης Λαζάρου, ένας άνθρωπος, ο οποίος γνωρίζει πολύ καλά τη γεύση και πιστεύει ότι το φαγητό είναι πάνω απ’ όλα παρέα και συναναστροφή, έρχεται στην εκπομπή «Αυτός και ο άλλος» με τους Θοδωρή Βαμβακάρη και Τάκη Γιαννούτσο, για να μοιραστεί τις γνώσεις του και να κεράσει λαχταριστούς μεζέδες ελληνικής κουζίνας.

Ο τιμημένος με αστέρι Michelin σεφ θυμάται τις γειτονιές του Πειραιά, στις οποίες μεγάλωσε, εξηγεί πότε και γιατί άφησε για πρώτη φορά μουστάκι, αποκαλύπτει πώς είναι ο ίδιος ως μάνατζερ σε μια κουζίνα και γιατί έχει τον τίτλο του... «άι φερ’ μάνατζερ».

Επίσης, απαντά στο ερώτημα τι κοιτάει πρώτο σ' ένα μαγαζί, όταν ως πελάτης πηγαίνει για φαγητό, εξηγεί γιατί εδώ κι έναν χρόνο ασχολείται ενεργά με τη «Σχεδία» και το έργο της, ενώ μιλάει και για την εξέλιξη της γαστρονομίας και των τηλεοπτικών διαγωνισμών μαγειρικής.

Ακόμη, μιλάει για την προσωπική φιλοσοφία του γύρω από το φαγητό, θυμάται την παιδική λατρεία του στο παγωτό και δίνει την έγκρισή του στο καλό σουβλάκι...

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 4ο**

**01.05 ΞΕΝΗ ΣΕΙΡΑ (Ε) Κ16 GR**

**Δραματική σειρά θρίλερ**, **παραγωγής Αγγλίας 2017**

**«ΤΑΒΟΟ»**

**Επεισόδιο 6ο:** Καθώς αρχίζουν να ξεδιπλώνονται τα επιχειρηματικά σχέδια του Τζέιμς, μια αποκάλυψη στην οικογένεια τον οδηγεί σε σκοτεινά και στοιχειωμένα μέρη, κυριολεκτικά και μεταφορικά. Οι γύρω του, μαζί και η οικογένειά του, φαίνονται να βγαίνουν εκτός ελέγχου και το τίμημα είναι πολύ σκληρό.

Στο μεταξύ, ο Σερ Στιούαρτ Στρέιντζ κηρύσσει τον πόλεμο κατά του Τζέιμς, απειλώντας να καταστρέψει τα πάντα και η αντίδραση του Τζέιμς προκαλεί το χάος.

**02.05 ΞΕΝΗ ΣΕΙΡΑ (Ε) Κ8**

«Σινεμά του Κόσμου» (Mythical Cinemas)

«The Byrd– ΗΠΑ»

Το Byrd, που χτίστηκε το 1929 στην περίοδο της Μεγάλης Ύφεσης στο Ρίτσμοντ (Βιρτζίνια), ήταν το έργο δύο μεγιστάνων που ονόμασαν τον κινηματογράφο με το όνομα του ιδρυτή της πόλης που αγαπούσαν πολύ. Επένδυσαν τις περιουσίες τους στην οικοδόμηση ενός μεγαλοπρεπούς ναού, ενός καταφυγίου, για να διευκολύνουν τους πολύ φτωχούς ανθρώπους που δεν μπορούσαν να αγοράσουν εισιτήρια αλλού. Γνωστός για το μουσικό όργανο Mighty Wurlitzer, το οποίο συνόδευε τα γαλλικά μπαλέτα του κανκάν και παρείχε μια πνευματική και υπέροχη εισαγωγή στις ταινίες. Αλλά δεν σταμάτησαν εκεί. Με μεγάλη επιτυχία έφεραν ταινίες από όλο τον κόσμο και σήμερα ο Byrd εξακολουθεί να είναι ο μόνος κινηματογράφος στις Ηνωμένες Πολιτείες που παρουσιάζει ταινίες από τη Γαλλία και την Κορέα με προσιτό εισιτήριο.

Σκηνοθεσία: Jean Achache.

Σενάριο: Dean King.

**Νυχτερινές Επαναλήψεις**

**03.00 NTETEKTIB ΜΕΡΝΤΟΧ (Ε) ημέρας**

**03.50 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΔΕΥΤΕΡΑ 28 ΣΕΠΤΕΜΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΣΗΜΕΙΟ ΣΥΝΑΝΤΗΣΗΣ (Ε) W**

**00.50 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

Επεισόδιο 7ο: Ο Τζέιμς Ντιλέινι φαίνεται να έχει χάσει τα πάντα, έπειτα όμως κι από μια ολέθρια προδοσία, συνειδητοποιεί ότι κινδυνεύει να χάσει ακόμη και την ελευθερία του.

Έχοντας βρει επιτέλους την ευκαιρία που πάντα έψαχναν, το Παλάτι και η Εταιρεία Ανατολικών Ινδιών συνωμοτούν για να τον καταστρέψουν διά παντός. Η Λόρνα προσπαθεί να μάθει την αλήθεια, ενώ η Ζίλφα δείχνει να έχει βρει τη δική της.

**01.50 ΞΕΝΗ ΣΕΙΡΑ (Ε) Κ8**

«Σινεμά του Κόσμου» (Mythical Cinemas)

**«The Lucerna - Τσεχία»**

Χτισμένο στην καρδιά της νέας Πράγας στο κέντρο της πόλης από τον Vaclav Havel,παππού και συνώνυμου του πρώην Προέδρου της Δημοκρατίας, η Λουκέρνα ήταν η αποθέωση της κινηματογραφικής αίθουσας, γνωστής και ως «New Art». Ο Vaclav Havel ήθελε ο κινηματογράφος του να ενσωματώνει το τσέχικο πνεύμα και την υπερηφάνεια. Χτισμένος με την αισθητική της εποχής, ο Vaclav Havel παρήγαγε και κάποιες από τις ταινίες που προβλήθηκαν εκεί, δίνοντας αξιέπαινο βήμα στην τσεχική γλώσσα, τη γλώσσα του λαού, παρά στη γερμανική, τη γλώσσα της λογοτεχνίας.

Όταν οι Ναζί εισέβαλαν στην πόλη, γιόρτασαν τη νίκη τους στη Λουκέρνα. Οι Σοβιετικοί έκαναν το ίδιο. Και κατά τη διάρκεια της Bελούδινης Επανάστασης το 1989, ο Vaclav Havel ο εγγονός, βγήκε στο μπαλκόνι της Λουκέρνα για να χαιρετήσει τα πλήθη που απελευθερώθηκαν έπειτα από 50 χρόνια καταπίεσης.

Σκηνοθεσία: Petr Vaclav.

Σενάριο: Milos Forman.

**Νυχτερινές Επαναλήψεις**

**02.45 ΣΗΜΕΙΟ ΣΥΝΑΝΤΗΣΗΣ (Ε) ημέρα W**

**03.20 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΤΡΙΤΗ 29 ΣΕΠΤΕΜΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 5ο**

**01.05 ΞΕΝΗ ΣΕΙΡΑ (Ε) Κ16 GR**

**«ΤΑΒΟΟ»**

**Επεισόδιο 8ο:** Είναι η ώρα της τελικής αναμέτρησης. Ο Τζέιμς Ντιλέινι έρχεται αντιμέτωπος με τον σερ Στιούαρτ Στρέιντζ, της Εταιρείας Ανατολικών Ινδιών, με όπλο του την ωμή αλήθεια. Διάφορα μυστικά γύρω από όσους τον περιβάλλουν έρχονται επίσης στην επιφάνεια.

Στο μεταξύ, ο Τζέιμς συνωμοτεί για να αποδράσει, αλλά καθώς η εχθρότητα του Αντιβασιλέα μετατρέπεται σε φονική οργή, το Παλάτι βάζει σε εφαρμογή ένα τελευταίο σχέδιο για την εξόντωσή του. Ο χρόνος τελειώνει και κάθε πράξη επιφέρει τραγικές συνέπειες.

**02.05 ΞΕΝΗ ΣΕΙΡΑ (Ε) Κ8**

«Σινεμά του Κόσμου» (Mythical Cinemas)

**«Σινέ Θησείον – Ελλάδα»**

Η Αθήνα έχει πάνω από είκοσι πέντε θερινές κινηματογραφικές αίθουσες. Αλλά ο πιο γοητευτικός είναι το Σινέ Θησείον. Λειτουργεί από το 1935, σ’ έναν κήπο κάτω από την Ακρόπολη. Μια παλιά παράδοση που συνεχίζει εκείνη των θεάτρων σκιών του δημοφιλούς Καραγκιόζη. Οι γείτονες μπορούν να δουν κάθε βράδυ την ταινία από το μπαλκόνι τους. Μερικοί θεατές έρχονται για πάνω από τριάντα χρόνια και έχουν πολλές αναμνήσεις. Ανοίγει την άνοιξη και κλείνει τον Οκτώβριο, για να ανοίξει εκ νέου τον επόμενο Απρίλιο. Διοικείται από την ίδια οικογένεια, την οικογένεια Μανιάκη τα τελευταία τριάντα χρόνια.

**Νυχτερινές Επαναλήψεις**

**03.40 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΤΕΤΑΡΤΗ 30 ΣΕΠΤΕΜΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 6ο**

**01.05 ΞΕΝΗ ΣΕΙΡΑ (Ε) Κ16 GR**

**«Η Κλίκα» (CLIQUE) Β’ Κύκλος**

Δραματική σειρά μυστηρίου, παραγωγής Αγγλίας (ΒΒC) 2017-2018

Σκηνοθεσία: Άντριου Κάμινγκ, Ρόμπερτ Μακίλοπ.

Σεναριογράφος-παραγωγός: Τζες Μπρίτεν.

Παίζουν: Σανόβε Κάρλσεν, Λίο Σούτερ, Ρέιτσελ Χαρντ Γουντ, Μπάρνεϊ Χάρις, Στιούαρτ Κάμπελ, Ίμοτζεν Κινγκ, Ιζούκα Χόιλ, Σοφία Μπράουν, Τζόντα Τζέιμις, Ντέιβιντ Ρομπ.

Γενική υπόθεση: Η Χόλι καταφέρνει να επιβιώσει μετά το τραυματικό πρώτο έτος στο πανεπιστήμιο και επιστρέφει στο Εδιμβούργο, αποφασισμένη να αφήσει πίσω της το παρελθόν και να απολαύσει τη φοιτητική ζωή.

Όσο, όμως, κι αν το προσπαθεί, τραβά την προσοχή των νέων συμφοιτητών της που θέλουν να την κάνουν σύμβολο της εκστρατείας τους για μια ασφαλέστερη και περισσότερο ισότιμη πανεπιστημιούπολη, αλλά και από μια κλειστή, ευφυή, κλίκα νεαρών που διατηρούν αποστάσεις από το πολιτικό κατεστημένο.

Η Χόλι ανακαλύπτει μια ιδιαίτερη και, ταυτόχρονα, ανησυχητική σχέση που αφορά στον αρχηγό αυτής της συμμορίας, τον Τζακ.

Έπειτα από μια συγκλονιστική εκδήλωση, η Χόλι βρίσκεται ξανά στο επίκεντρο ενός σκανδάλου που συνταράσσει την πανεπιστημιούπολη. Ξέρει καλά ότι τίποτα δεν είναι όπως παρουσιάζεται, αλλά η άρνησή της να επιλέξει πλευρά, τη φέρνει σε σύγκρουση με όλους.

Η Χόλι προσπαθεί, αλλάζει την ουδέτερη στάση που είχε επιδείξει και περνά σε δράση, με αποτέλεσμα τα αγόρια να αρχίσουν έναν βρόμικο πόλεμο, προκειμένου να προστατευτούν.

Ποια είναι τα σκοτεινά μυστικά που θα αποκαλύψει η έρευνα της Χόλι;

Ποιος είναι άραγε ο πραγματικός κίνδυνος και ποιος θα καταφέρει να επιβιώσει μετά την αποκάλυψη της αλήθειας;

Επεισόδιο 1ο. Η Χόλι επιστρέφει στο Πανεπιστήμιο για το δεύτερο έτος της.

Προσπαθεί να περνά απαρατήρητη, αλλά όταν γνωρίζει μια νέα κλίκα αγοριών, με αρχηγό τον Τζακ, μπλέκεται σ’ έναν επικίνδυνο, καινούργιο κόσμο.

**01.50 ΞΕΝΗ ΣΕΙΡΑ (Ε) Κ8**

«Σινεμά του Κόσμου» (Mythical Cinemas)

**«Tuschinski of Amsterdam - Ολλανδία»**

Το Άμστερνταμ φιλοξενεί έναν από τους πιο όμορφους και πολυτελείς κινηματογράφους στον κόσμο. Η εντυπωσιακή πρόσοψή του θυμίζει ένα πολυτελές ξενοδοχείο. Μόλις όμως μπεις μέσα και παρατηρήσεις τα έργα ζωγραφικής Art Deco, τα μεγαλοπρεπή μπρούντζινα φωτιστικά και τα πολυτελή χαλιά, αντιλαμβάνεσαι ότι δεν είναι ξενοδοχείο ή θέατρο, αλλά ένα ανάκτορο… του κινηματογράφου.

Η ιστορία του βρίσκεται πίσω από την οθόνη, εκείνη του ιδρυτή του κινηματογράφου του Αβραάμ Τουτσίνσκι. Ερχόμενος στην πόλη από μια φτωχή γειτονιά κοντά στο Λοτζ,έχτισε μια αυτοκρατορία, λίγο πριν γίνει θύμα της ναζιστικής βαρβαρότητας.

Σκηνοθεσία-σενάριο: Jérôme Diamant-Berger.

**Νυχτερινές Επαναλήψεις**

**03.20 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΠΕΜΠΤΗ 1η ΟΚΤΩΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 7ο**

**01.05 ΞΕΝΗ ΣΕΙΡΑ (Ε) Κ16 GR**

**«Η Κλίκα» (CLIQUE) Β’ Κύκλος**

Δραματική σειρά μυστηρίου, παραγωγής Αγγλίας (ΒΒC) 2017-2018

**Επεισόδιο 2ο:** Όλα είναι διαφορετικά ύστερα από την προηγούμενη νύχτα. Τα αγόρια συσπειρώνονται, καθώς η ευθύνη πέφτει πάνω τους και η Χόλι διαφωνεί με τους συγκατοίκους της.

**01.50 ΞΕΝΗ ΣΕΙΡΑ (Ε) Κ12**

«Σινεμά του Κόσμου» (Mythical Cinemas)

**«The Campo Amor - Αβάνα»**

Το Campo Amor στην Αβάνα ήταν το πνευματικό τέκνο ενός τυχοδιώκτη που πήγε στην Κούβα με το όνομα Yarini και σύστησε τον εαυτό του ως Γάλλο.

Φτάνοντας άφραγκος στην Κούβα, γνώρισε την Emilie Bernard, που είχε έναν οίκο ανοχής, και του ήρθε η φαεινή ιδέα της δημιουργίας ταινιών για να φέρουν πελάτες. Έγινε ο πρώτος σκηνοθέτης πορνογραφικών ταινιών και το έργο του ήταν τόσο επιτυχημένο, που άνοιξε κινηματογράφο το 1910, ο οποίος υπάρχει μέχρι σήμερα στην αρχική του κατάσταση. Η βιομηχανία ήταν τόσο παραγωγική, ώστε έως τη δεκαετία του 1950, η Κούβα ήταν ο παγκόσμιος ηγέτης στην παραγωγή  ερωτικών ταινιών.

Σκηνοθεσία: Joël Farges.

Σενάριο: Léonardo Padura.

**Νυχτερινές Επαναλήψεις**

**03.20 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**

**ΠΑΡΑΣΚΕΥΗ 2 ΟΚΤΩΒΡΙΟΥ**

**..................................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΞΕΝΗ ΣΕΙΡΑ Α' ΤΗΛΕΟΠΤΙΚΗ ΜΕΤΑΔΟΣΗ K16 GR**

**«LUCIFER»**

**Επεισόδιο 8ο**

**01.05 ΞΕΝΗ ΣΕΙΡΑ (Ε) Κ16 GR**

**«Η Κλίκα» (CLIQUE) Β’ Κύκλος**

Δραματική σειρά μυστηρίου, παραγωγής Αγγλίας (ΒΒC) 2017-2018

**Επεισόδιο 3ο:**  Η Ρέινα είναι εξαφανισμένη και η Χόλι δεν μπορεί να βρει τις απαντήσεις που χρειάζεται.

Τα αγόρια τα βάζουν με τον αντιπρύτανη και τα γεγονότα από τη βραδιά στην παραλία προκαλούν νέα αναταραχή.

**01.45 ΞΕΝΗ ΣΕΙΡΑ (Ε) Κ8 GR**

«Origins – Οι ρίζες της ανθρωπότητας» (Origins: The Journey of Humankind)

Σειρά ντοκιμαντέρ, παραγωγής ΗΠΑ (National Geographic) 2017

Η σειρά ντοκιμαντέρ μάς γυρνά πίσω στο χρόνο, διατρέχει το σύνολο της Ιστορίας του ανθρώπου σε μια προσπάθεια να ανακαλύψει τις «ρίζες», τα συμβάντα εκείνα που μας οδήγησαν στη σύγχρονη πραγματικότητα.

Ένα περιπετειώδες ταξίδι πίσω στο χρόνο που καταδύεται στα άδυτα της Ιστορίας, προκειμένου να ανακαλύψει τα γεγονότα-σταθμούς που σφράγισαν την εξελικτική μας πορεία.

Αυτή η εκπληκτική σειρά ντοκιμαντέρ έχει μια σύγχρονη ματιά. Με το βλέμμα στραμμένο προς το μέλλον ο Τζέισον Σίλβα μάς οδηγεί στη διερεύνηση κομβικών γεγονότων, όπως η ανακάλυψη και η χρήση της φωτιάς και της Ιατρικής, των οποίων η συμβολή υπήρξε καίρια για τη δημιουργία του σύγχρονου τρόπου ζωής.

Η επιλογή για κάθε ένα από τα θέματα που θα μας απασχολήσουν προσεχώς έχει γίνει σε συνεργασία με κορυφαίους συγγραφείς και μελετητές απ’ όλο τον κόσμο. Οι πόλεμοι, το χρήμα, η επικοινωνία, οι μεταφορές, οι εξερευνήσεις, η αναζήτηση καταφυγίου είναι κάποια απ’ αυτά. Οι εκπληκτικοί συσχετισμοί που διαπιστώνονται μεταξύ αυτών των «κβαντικών αλμάτων» παίζουν καθοριστικό ρόλο στην έρευνα που διεξάγεται με τον φακό της σειράς.

Ο Τζον Μπόσγουελ, γνωστός ως Melodysheep, μαζί με μια ομάδα ειδικών απ’ όλο τον κόσμο, δημιουργεί οπτικοακουστικές ακολουθίες που καταγράφουν τη μαγεία αυτών των «αλμάτων» στο διάβα της Ιστορίας.

Επεισόδιο 1ο: «Η λάμψη του πολιτισμού» (Spark of Civilization)

Είμαστε πλάσματα της φωτιάς. Η αξιοποίηση της φωτιάς μας έδωσε τη δύναμη να δημιουργούμε, να καταστρέφουμε και να μετασχηματίζουμε.

Πήραμε όμως και σκληρά μαθήματα γι’ αυτά που μπορούμε ή δεν μπορούμε να ελέγξουμε. Παρακολουθούμε πώς η φωτιά διαμόρφωσε τη βιολογία μας και μας έφερε από τη σαβάνα στη Σελήνη.

**Νυχτερινές Επαναλήψεις**

**02.40 ΑΥΤΟΣ ΚΑΙ Ο ΑΛΛΟΣ (Ε) ημέρας W**

**03.40 φλΕΡΤ (Ε) ημέρας W**

**05.15 ΣΑΝ ΣΗΜΕΡΑ (Ε) ημέρας W**